﻿ SCHIŢA UNUI PROIECT DIDACTIC ÎN CARE S-AU UTILIZAT METODELE INTERACTIVE: * CUBUL * TURUL GALERIEI Metode interactiveDescrierea unor activităţi de învăţare abordate prin aceste metode CubulData: Clasa: Învăţătoare: Unitatea de învăţământ: Aria curriculară: Matematică şi ştiinţe ale naturii Disciplina: Matematică şi explorarea mediului Unitatea de învăţare: În lumea celor care nu cuvântă Tema lecţiei: Animale domestice, sălbatice şi din alte zone ale lumii Tipul lecţiei : de recapitulare şi sistematizare a cunoştinţelor Competenţe generale: 3 Manifestarea curiozităţii pentru fenomene / relaţii / regularităţi / structuri din mediul apropiat; 4 Generarea unor explicaţii simple prin folosirea unor elemente de logică; 5 Sortarea şi reprezentarea unor date în scopul rezolvării de probleme Competenţe specifice: 3 2 Manifestarea curiozităţii pentru observarea unor fenomene / procese / structuri repetitive simple din mediul apropiat, în scopul identificării unor regularităţi; 4 1 Formularea unor observaţii asupra mediului apropiat folosind limbajul comun, reprezentări prin desene şi operatorii logici „şi”, „nu”; 4 2 Identificarea relaţiilor de tipul „dacă atunci…” între două evenimente succesive; 5 1 Sortarea/clasificarea pe baza unui criteriu dat Strategii didactice: Metode şi procedee: metoda cubului ,conversaţia, explicaţia, exerciţiul, turul galeriei Mijloace de realizare: planşe, fişe de lucru, coli flipchart, markere, cub din carton, coli Forme de organizare: pe grupe, frontală DESFĂŞURAREA LECŢIEI Momentul organizatoric şi captarea atenţiei (5 minute): Învăţătoarea asigură condiţiile optime pentru desfăşurarea lecţiei Verifică prezenţa elevilor Prezintă elevilor metoda Cubul – metodă modernă de învăţare prin cooperare Se arată elevilor un cub din carton având feţele colorate diferit, fiind inscripţionate cu următoarele verbe active : Faţa 1: Descrie Faţa 2: Compară Faţa 3: Asociază Faţa 4: Analizează Faţa 5: Argumentează Faţa 6: Aplică Elevii sunt împărţiţi în 6 grupe eterogene, nu neapărat egale numeric Fiecare grupă primeşte o coală colorată Echipele aleg un lider de grup care va extrage un bilet pe care este scris verbul definitoriu pentru acea grupă (descrie, compară, asociază, analizează, argumentează şi aplică) Se anunţă tema de discutat şi timpul de lucru alocat fiecărei grupe Se anunţă obiectivele lecţiei de recapitulare Se împart fişele cu sarcinile de lucru în grup Timp de 25 minute elevii lucrează în echipă la sarcina de lucru primită Învăţătoarea supraveghează activitatea elevilor şi dă indicaţii acolo unde este nevoie Ea soluţionează situaţiile în care nu toţi elevii se implică în cadrul activităţii de grup sau atunci când un elev monopolizează toate activităţile Descrierea activităţii elevilor: * Elevii care primesc fişa cu verbul descrie vor avea: -de descris caracteristicile animalelor domestice, sălbatice şi din alte zone ale lumii; -de prezentat părţile corpului animalelor; -de identificat animalele dintr-o listă de cuvinte date * Elevii care primesc fişa cu verbul compară: - vor stabili asemănări şi deosebiri între animalele domestice şi animalele sălbatice; - vor stabili asemănări şi deosebiri între animalele domestice şi cele din alte zone ale lumii * Elevii care primesc fişa cu verbul asociază: - vor asocia fiecărui animal mediul de viaţă în care acesta trăieşte şi modul de hrănire a lui, apoi vor argumenta punctul lor de vedere * Elevii care primesc fişa cu verbul analizează: - vor analiza importanţa vieţuirii animalelor în mediul lor natural de viaţă; - vor analiza dacă informaţiile pe care le-au primit despre animale sunt adevărate sau false * Elevii care primesc fişa cu verbul argumentează: - vor argumenta care este importanţa animalelor şi ce foloase aduc acestea omului; - vor argumenta de ce unele animale reprezintă un pericol pentru om * Elevii care primesc fişa cu verbul aplică: - vor încercui părţile componente ale corpului animalelor; - vor realiza postere cu foloasele şi pagubele produse de animale Evaluare (20 minute): După expirarea timpului de lucru (25 minute) se va aplica metoda turul galeriei Materialele realizate, posterele, vor fi expuse în clasă în 6 locuri vizibile Elevii din fiecare grup îşi vor prezenta mai întâi sarcina de lucru şi modul de realizare a ei, apoi, la semnalul dat de învăţătoare, vor trece, pe rând pe la fiecare poster al colegilor de la altă grupă şi vor acorda acestora o notă După ce fiecare grup a vizitat galeria de postere şi a notat corespunzător producţiile colegilor, se vor discuta notele primite şi obiectivitatea acestora, se vor face aprecieri şi se vor corecta eventualele erori În finalul orei se va da fiecărei echipe un material informativ despre animalele domestice, sălbatice şi cele din alte zone ale lumii Se realizează şi un moment de reflecţie asupra metodelor noi folosite şi asupra modului de implicare a fiecărui elev în echipa sa Turul galerieiMoment organizatoric şi captarea atenţiei (5 minute): Învăţătoarea asigură condiţiile optime pentru desfăşurarea lecţiei Prezintă elevilor metoda Turul galeriei – metodă modernă de învăţare prin participare interactivă, bazată pe interesul direct sau indirect al elevului Descrierea activităţii elevilor: * Fiecare grupă va primi ca sarcină de lucru să realizeze un poster cu animale, dar fiecare grupă va primi altă categorie de animale (animale domestice, animale sălbatice, animale din alte zone ale lumii) (5 minute) * Evaluare (10 minute): După expirarea timpului de lucru se va aplica metoda turul galeriei Materialele realizate, posterele, vor fi expuse în clasă în locuri vizibile Elevii din fiecare grup îşi vor prezenta mai întâi sarcina de lucru şi modul de realizare a ei, apoi, la semnalul dat de învăţătoare, vor trece, pe rând, pe la fiecare poster al colegilor de la altă grupă şi vor acorda acestora o notă După ce fiecare grup a vizitat galeria de postere şi a notat corespunzător producţiile colegilor, se vor discuta notele primite şi obiectivitatea acestora, se vor face aprecieri şi se vor corecta eventualele erori În finalul orei se va da fiecărei echipe un material informativ despre animalele domestice, sălbatice şi cele din alte zone ale lumii Se realizează şi un moment de reflecţie asupra metodelor noi folosite şi asupra modului de implicare a fiecărui elev în echipa sa 